OpenLLM-France/wikimedia huggingface dataset:
# Eneko Undabarrena

Eneko Undabarrena Ubillos (Gorliz, Bizkaia, 1993ko martxoaren 10a) Euskal Herriko futbolaria da, erdilari lanetan aritzen dena. Amorebietan jokatu du.

## Kirol Ibilbidea

2024ko ekainaren 30ean eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Santutxu | 3. | 2012/13 | 17 | 0 | - | - | - | - | - | - | | | - | - | 17 | 0 |
| Santutxu | Denera | Denera | 17 | 0 | - | - | - | - | - | - | | | - | - | 17 | 0 |
| Somorrostro | DH | 2013/14 | - | - | - | - | - | - | - | - | | | - | - | - | - |
| Somorrostro | Denera | Denera | - | - | - | - | - | - | - | - | | | - | - | - | - |
| Amorebieta | 2.B | 2014/15 | 27 | 1 | 2 | 0 | - | - | - | - | | | - | - | 29 | 1 |
| Amorebieta | 2.B | 2015/16 | 30 | 1 | - | - | - | - | - | - | | | - | - | 30 | 1 |
| Amorebieta | Denera | Denera | 57 | 2 | 2 | 0 | - | - | - | - | | | - | - | 59 | 2 |
| Leioa | 2.B | 2016/17 | 34 | 3 | - | - | - | - | - | - | | | - | - | 34 | 3 |
| Leioa | 2.B | 2017/18 | 17 | 1 | 2 | 2 | - | - | - | - | | | - | - | 19 | 3 |
| Leioa | Denera | Denera | 51 | 4 | 2 | 2 | - | - | - | - | | | - | - | 53 | 6 |
| Mirandes | 2.B | 2017/18 | 19 | 0 | - | - | - | - | - | - | | | - | - | 19 | 0 |
| Mirandes | Denera | Denera | 19 | 0 | - | - | - | - | - | - | | | - | - | 19 | 0 |
| Burgos | 2.B | 2018/19 | 35 | 1 | - | - | - | - | - | - | | | - | - | 35 | 1 |
| Burgos | 2.B | 2019/20 | 26 | 0 | 1 | 0 | - | - | - | - | | | - | - | 27 | 0 |
| Burgos | 2.B | 2020/21 | 25 | 2 | 2 | 0 | - | - | - | - | | | - | - | 27 | 2 |
| Burgos | 2. | 2021/22 | 17 | 0 | 2 | 0 | - | - | - | - | - | - | - | - | 19 | 0 |
| Burgos | Denera | Denera | 103 | 3 | 5 | 0 | - | - | - | - | - | | - | - | 108 | 3 |
| Intercity | 1.F | 2022/23 | 33 | 0 | 2 | 0 | - | - | - | - | - | - | - | - | 35 | 0 |
| Intercity | 1.F | 2023/24 | 35 | 0 | - | - | - | - | - | - | - | - | - | - | 35 | 0 |
| Intercity | Denera | Denera | 68 | 0 | 2 | 0 | - | - | - | - | - | - | - | - | 70 | 0 |
| Alcoyano | 1.F | 2024/25 | - | - | - | - | - | - | - | - | - | - | - | - | - | - |
| Alcoyano | Denera | Denera | - | - | - | - | - | - | - | - | - | - | - | - | - | - |
| Ibilbide osoan | Ibilbide osoan | Ibilbide osoan | 315 | 9 | 11 | 2 | - | - | - | - | - | - | - | - | 326 | 11 |

## Kanpo estekak

* Datuak: Q20492748
# Eneko Valdésen heriotza

Eneko Valdés (1988-2024ko otsailaren 2a) gazteak drogen eraginez agerraldi psikotiko betean Poliziaren laguntza eskatu zuen Astigarragan, kokaina kontsumitu ondoren. Hasieran udaltzainak laguntzen saiatu ziren Ertzaintzaren Bizkor taldeak ardura hartu arte. Familiaren ustez Ertzaintzak gizona bortizki tratatu zuen eta anbulantzian sartu zutenerako hilda zegoen. Ertzainek esku hartu ordez anbulantzian eraman izan balute, Eneko Valdés oraindik bizirik izango zatekeela dio familiak. Auzitegian salaketa jarri eta Arartekora ere jo zuten. Hedabide batzuek Juan Calvo kasuarekin parekatu dute.

## Gertaera

Kokaina hartu ostean, delirio eta paranoia egoera batean sartu zen Valdés: tiro egiten ari zitzaizkiola pentsatu eta laguntza eskatzen hasi zen, izututa. Bizilagunek galdetu zioten ea Polizia deitzea nahi zuen, eta baietz. Astigarragako udaltzainak gerturatu ziren eta lasaitzen saiatu ziren, Valdésen eta ustezko erasotzaileen artean zeudela esan zioten, segituan anbulantziara jaitsiko zutela.
Ertzaintzaren Bizkor unitateak atarian esku hartu zuen, eta ordura arte laguntzen ari zen erizain bizilagunari esan zioten aldentzeko. Berdina esan zioten Eneko Valdésen bikotekideari, lanetik iritsi zenean. Handik gutxira, Valdés anbulantziara jaitsi zuten, ohatilan etzanda, geldi. Familiaren bertsioak dio ordurako hilda zegoela Valdés, baina Ertzaintzak dio anbulantzian hil zela.

## Autopsia

Gorpuaren argazkietan ikus daitekeenez, hematomak zituen gorputz osoan, batez ere buruan eta beso batean. Autopsia otsailaren 5ean egin zioten, eta lesio gehiago ditu: saihets hautsiak, urradurak, erredurak, kontusioak...

## Ertzaintzak esana

Ertzaintzaren Kontrolerako Batzordean ertzainek adierazi dute gizona immobilizatu baino ez zutela egin, eskuak eta hankak helduz, “ekintza deskontrolatu eta biolentoak saiheste aldera”. Halaber, Ertzaintzaren Kontrolerako Batzordera heldu zen gaia; zabaldu zenez, jazoeraz egin zuten aurretiazko txostenean ondorioztatu zuten drogen kontsumo gehiegizkoak eragin zuela gizonaren heriotza, polizien esku hartzeak baino gehiago.

## Erreferentziak

* ↑ https://www.argia.eus/albistea/agerraldi-psikotikoa-zuen-gizon-bat-hil-da-ertzaintzak-bortizki-esku-hartu-ostean
* ↑ https://www.naiz.eus/eu/info/noticia/20240320/astigarraga
* 1 2 3 Argia: "Agerraldi psikotikoa zuen gizon bat hil da, Ertzaintzak "bortizki esku hartu" ostean", Argia, 2024-03-20.
* ↑ https://insurgente.org/una-persona-fallecio-en-astigarraga-tras-una-violenta-intervencion-de-la-ertzaintza/
* ↑ https://www.berria.eus/euskal-herria/familia-batek-salatu-du-eldarnioak-jota-zegoen-gizon-bat-ertzainek-bortxaz-tratatu-zutela-eta-hil-egin-zela_2122531_102.html

## Ikus, gainera

* Juan Calvo

## Kanpo estekak

* Arantza Iraola: "Familia batek salatu du eldarnioak jota zegoen gizon bat ertzainek bortxaz tratatu zutela, eta hil egin zela", Berria, 2024/03/20.
# Elastica

Elastica rock talde ingelesa izan zen, 1992an sortua Londresen, Suede taldeko Justine Frischmann eta Justin Welch kide ohiek bide propioari ekitea erabaki zutenean. Punk rock, postpunk eta new wave musika eraginak izan zituen taldeak. Taldeko formazioa behin baino gehiagotan aldatu zen, baina Frischmann eta Welch jarraitu zuten bakarrak izan ziren, sortu zirenetik desegin arte.

## Ibilbidea

Elastica berehala famatu zen Erresuma Batuan zen bere lehen singlearekin: "Stutter" 1993ko azaroan kaleratua. Bandaren hurrengo hirurak Erresuma Batuko Top 20an sartu ziten. Elastica lehen diskoa (1995) berehalako arrakasta izan zuen, eta hartako kantu ezagunena, Connection, Estatu Batuetan ere hit bat izan zen albumarekin batera.
Lehen arrakastaren ondoren, jarraipena zaila izan zen taldearentzat. Frischmann kantaria heroinarekiko mendekotasunean jausi zen 1990ko hamarkadako amaieran, eta partaide aldaketa jarraituak egon ziren. 2000. urtean, Elasticak bigarren diskoa kaleratu zuen, The Menace izenekoa, eta ez zen ondo jausi kritikoki edo komertzialki. Hirugarren album baterako material berria aurkitzeko borrokatu ondoren, taldea 2001eko urrian hautsi zen, giro onean.

### Plagio salaketak

Beren ibibidean polemiketan ere sartu ziren, plagio akusazioen ondorioz.
Taldea plagioagatik auzitara eraman zuten, beren melodietako asko Wire talde punk artistiko ustezkoak sortuak zirelakoak. The Stranglers taldeak ere, beren kudeatzaileen bidez, auzitara eraman zituzten (estudio berean aritu ziren 1994an). Elasticak onartua zuen Wire beren eragin nagusien artean, baina antzekotasunak pare bat kantutan oso nabarmenak ziren. Bereziki, Wireren "I Am the Fly"-k Elasticaren "Line Up"-aren antzeko korua du, eta Elasticaren "Connection" hit nagusian hasierako sintetizadore zatia Wireren "Three Girl Rhumba" kantuko gitarra-riff-etik datorrela antzematen da. "No More Heroes" Stranglesersen kantua oihartzunak berriz nabarmenak dira "Waking Up" Elasticarenean. Salaketak judizioz kanpoko akordioen bidez ebatzi ziren.

## Erreferentziak

* Artikulu hau, osorik edo zatiren batean, ingelesezko wikipediako «Elastica» artikulutik itzulia izan da, 2023-09-16 data duen 1175639887 bertsioa oinarritzat hartuta. Sartze-datarik ez duten erreferentziak, edo 2023-09-16 baino lehenago datatuak, jatorrizko artikulutik ekarri dira itzulpenarekin batera.
* ↑ Erlewine, Stephen Thomas. «Elastica > Biography» AllMusic.
* ↑ Damien Jones. (23 Jan 2017). «Elastica reunite and return to the studio» nme.com.
* ↑ (Ingelesez) «Song Of The Week: “Connection” by Elastica» 1 2 3 o' clock 4 o' clock Rock 2015-02-04 (Noiz kontsultatua: 2023-12-01).
* ↑ Bloch, Sam. (1 September 2003). «Artist Profile Elastica» Stylus Magazine.

## Kanpo estekak

* Connection (bideoa), Elastica.
* Three Girl Rhumba, Wire, plagiatutako riff-a.
* Datuak: Q1060797
# Elastano

Elastanoa, likra edo spandexa elastikotasun eta erresistentzia handiko zuntz sintetiko bat da. Polieter poliurea kopolimero bat da. Joseph Shivers estatubatuar kimikariak asmatu zuen 1958an DuPonten Benger Laborategian, Waynesboron.
Zuntz sintetiko honek hainbat izendapen ditu: elastano, spandex eta likra edo lycra. Europa kontinentalean elastano deritzo. Ipar Amerikan, berriz, spandex deritzo. Spandex hitza ingelesezko expands (hedatzen da) hitzaren anagrama da. Erresuma Batuan, Espainian, Portugaln, Latinoamerikan, Australian, Zeelanda Berrian eta Israelen Europa kontinentalean likra edo lycra esaten zaio. Izan ere, likra edo lycra hitzak elastanoa ekoizten zuen The Lycra Company enpresaren izenetik datoz.

## Kanpo estekak

* Datuak: Q330262
* Multimedia: Spandex / Q330262
# Elassoma

Elassoma arrain pertziformeen generoa da, Amerika epel eta azpitropikaleko ur gezatan bizi dena. Elassomatidae familia monotipikoa osatzen duen bakarra da.

## Espezieak

* Elassoma alabamae Mayden, 1993
* Elassoma boehlkei Rohde & R. G. Arndt, 1987
* Elassoma evergladei D. S. Jordan, 1884
* Elassoma gilberti Snelson, Krabbenhoft & Quattro, 2009
* Elassoma okatie Rohde & R. G. Arndt, 1987
* Elassoma okefenokee J. E. Böhlke, 1956
* Elassoma zonatum D. S. Jordan, 1877

## Erreferentziak

* ↑ Banister, Keith F.. (1998). Encyclopedia of Fishes. San Diego: Academic Press, 97 or. ISBN 0-12-547665-5..
* ↑ Froese, R.; D. Pauly.. Family Elassomatidae - Pygmy sunfishes. FishBase.

## Kanpo estekak

* Datuak: Q244335
* Multimedia: Elassoma / Q244335
* Espezieak: Elassoma
# Ellington udalerria, Palo Alto konderria (Iowa)

Ellington udalerria Ameriketako Estatu Batuetako Iowa estatuko udalerri bat da, Palo Alto konderrian. Azken zentsuaren arabera 130 biztanle zituen.

## Ekonomia

2020ko zentsuaren arabera, Ellington udalerriak 35 etxebizitza zeuden. Per capita diru-sarrerak 68.453 estatubatuar dolar ziren.

## Kanpo estekak

* Datuak: Q9038711
# Ellington (kraterra)

Ellington Merkurioko talka krater bat da. 216 kilometro diametroko zabalera du. Bere izena Nazioarteko Astronomia Elkarteak 1976an jarri zion. Duke Ellington (1899-1974) musikari estatubatuarraren omenez eman zitzaion.

## Erreferentziak

* ↑ https://planetarynames.wr.usgs.gov/Feature/14957
* Datuak: Q25908316
* Multimedia: Ellington (crater) / Q25908316
# Ellinwood (Kansas)

Ellinwood Kansasko hiri bat da. Barton konderrian kokatua dago. 2010ean 2.131 biztanle zituen, 2,95 kilometro koadrotan banatuta.

## Ikus, gainera

* Barton konderria

## Kanpo estekak

* Datuak: Q2343851
* Multimedia: Ellinwood, Kansas / Q2343851
# Elliot (Angus)

Elliot, Eskoziako kostaldeko herri bat da, Angus eskualdean.

## Kanpo estekak

* Datuak: Q5365451
# Ellington udalerria, Adams konderria (Illinois)

Ellington udalerria Ameriketako Estatu Batuetako Illinois estatuko udalerri bat da, Adams konderrian. Azken zentsuaren arabera 2.820 biztanle zituen, 34.3 milia karratu (89 km$^2$) eremuan.

## Ekonomia

2020ko zentsuaren arabera, Ellington udalerrian 997 etxebizitza zeuden. Per capita diru-sarrerak 36.961 estatubatuar dolar ziren.

## Kanpo estekak

* Datuak: Q5365425
* Multimedia: Ellington Township, Adams County, Illinois / Q5365425
# Ellington udalerria, Hancock konderria (Iowa)

Ellington udalerria Ameriketako Estatu Batuetako Iowa estatuko udalerri bat da, Hancock konderrian. Azken zentsuaren arabera 442 biztanle zituen, 35.74 milia karratu (92.6 km$^2$) eremuan.

## Ekonomia

2020ko zentsuaren arabera, Ellington udalerriak 168 etxebizitza zeuden. Per capita diru-sarrerak 51.037 estatubatuar dolar ziren.

## Kanpo estekak

* Datuak: Q1892958
# Elliot Carter

Elliot Carter (New York, Ameriketako Estatu Batuak, 1908ko abenduaren 11 – 2012ko azaroaren 5a) musikagilea izan zen.
1960tik 1980ra bitartean, orkestra-konposizio handiak egin zituen: Kontzertu bikoitza (1961), Kontzertua (1969); lehenaz esan zuen Stravinskik Ameriketako lehen maisulan musikala zela. Aipagarriak ditu beste obra hauek ere: Pianorako kontzertua (1965), Hiru orkestren sinfonia (1977), Penthode (1985) eta Hiru aukera (1986-1989). Kritikari batek esan zuenez, literaturan Joycek izan zuen balioaren parekoa da Carterrek musikan izan duena.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q318835
# Elliot Fletcher

Elliot Fletcher (Los Angeles, Kalifornia, 1996ko ekainaren 30 - ) aktore estatubatuarra da. Ezaguna da MTV Faking It komedia-seriean egindako lanagatik, Freeformen The Fosters drama-serieagatik eta Showtimen Shameless telesailagatik. Y: The Last Man telesailean ere agertu da.

## Bizitza goiztiarra

Fletcher Los Angelesen (Kalifornia) jaio eta hazi zen. Julia Fletcher DeMitaren eta John DeMitaren semeetako bat da, bikoizteka aktoreak biak. Anaia zaharragoa du, Conner DeMita. Fletcher trans gizona da, eta 17 urte bete ondoren adierazi zuen. Ondorioz, Elliot izena erabiltzen hasi zen.

## Filmografia

Elliot Fletcherren filmografia :
| Urtea | Izenburua | Papera | Oharrak |
| 2016 | Gustatzen zaidana | Noah | Funtzio errepikaria (3. denboraldia) |
| 2018-2016 | The Fosters | Aaron | Funtzio errepikaria (4–5 denboraldiak) |
| 2018-2016 | Shameless | Trevor | Funtzio errepikaria (7-8 denboraldiak) |
| 2019 | Adam Ruins Everything | Jack | 1. atala |
| 2019 | Runaways | Max | 1. atala |
| 2020 | Disclosure: Trans Lives on Screen | Bere burua | Dokumentala |
| 2021 | Tell Me Your Secrets | Jake Barlow | |
| 2021 | Y: The Last Man | Sam Jordan | Galdaldi nagusia |

## Kanpo estekak

* Datuak: Q24663954
* Multimedia: Elliot Fletcher / Q24663954
# Erbi Txakur Zuriaren Ordena

Erbi Txakur Zuriaren Zaldun Ordena Nafarroako Erresumaren Karlos III.a Nafarroakoak (1361-1425) sortutako ordena militarra izan zen. Ordena honen zaldunek goiburu moduan urrezko erbi txakur edo xarlango bat zuten. Erbi xakur hori kate batez zintzilik eramaten zuten; katebegiak, bestetik, gaztainondoaren ostoen forma zuten. Ordenaren lemak frantsesez zera zion: "Bonne Foy", "fede onean" euskaraz. Ordena, ordena frantsesen estilokoa, 1391an sortu zen. Erakundea Karlos III.aren heriotzarekin batera desagertu zen. Estandartea bandera gorriaren gainean erbi txakur baten zilueta zen. Erbi txakurra zein gaztainodoaren ostoa eta fruitua Evreux familiakoen goiburuak ziren.

## Historia

Ordena ohorezko modukoa sortu bazen ere, zenbait borroketan ere hartu zuten parte. Esaterako, 1393an, erregeak ordenaren 56 zaldun Cherburgora bidali zituen, herri hori berreskuratzeko eta, ondoren, haren defentsa antolatzeko. 1394an Ingalaterrako erregeak herria Nafarrokoari itzuli zion, azkenik. 1403an zaldun hauek erregeari haren bidaietan ere lagundu zioten.

## Zaldunak

Pataideen artean hauek zeuden:
* Karlos IV.a Nafarroakoa, ordenan bi urte zituenean ordenean sartua izan zen.

## Erreferentziak

* ↑ http://ordines.blogspot.com.es/2014/12/orden-del-lebrel-blanco-y-de-la-buena.html

## Kanpo estekak

* (Gaztelaniaz):
* Datuak: Q6052167
# Erbi (argipena)

Erbi hitzarekin honako artikuluak daude:
* Erbi, Aiarako herria.
* Erbia, animalia lagomorfoa.
* Erbi Ago, Albaniako aktore eta modeloa.
* Erbia, atletismoa.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
# Erbi artiko

Erbi artikoa (Lepus arcticus) taigako erbi espeziea da. Iparraldera hurbildu ahala, erbi artikoek ile txuriagoa daukate; eta taigaren hegoaldean bizi diren erbi artikoek, aldiz, ile urdinxkagoa.

## Azpiespezieak

Erbi honek lau azpiespezie ditu:
* Lepus arcticus arcticus
* Lepus arcticus bangsii
* Lepus arcticus groenlandicus
* Lepus arcticus monstrabilis

## Erreferentziak

* ↑ National Geographic: Artic Hare

## Kanpo estekak

* Datuak: Q231625
* Multimedia: Lepus arcticus / Q231625
* Espezieak: Lepus arcticus
# Erbi txakur

Erbi txakurra txakur mota heterogeneoa da ehiza-txakurren artean, hautespen artifizialez gizakiak erbiak ehizatzeko berezitu duena.
Euskal Herrian, euskal erbi txakurra arraza apartekotzat jotzen da (Eusko Jaurlaritzaren nomenklaturan, erbi txakur izen soilarekin, baita gaztelaniaz ere), eta kasu honetan harrapakinak usaimenez detektatzen dituen txakur mota bat da, untxari motakoak. Hori bezalakoak normalean tamaina ertainekoak izan ohi dira, ile leunak, eta familia-txakurrak izateko ere egokiak izan daitezke. Asko gustatzen zaie ariketa eta txakur egokienetarikoak dira knpoko jarduera aktiboetarako.
Euskaraz halaber, hala nola beste hizkuntza batzuetako parekideetan, erbi txakur terminoak definitzen ditu baita xarlango edo galgoak, zeinak mutur eta hanka luzeko erbi txakur gisa ere defini daitezkeen. Kasu honetan, erbi eta untxiak ikusmenarekin detektatzen dituzten txakur mota dira.

## Erreferentziak

* ↑ Eusko Jaurlaritza, Ekonomiaren Garapen eta Lehiakortasun Saila. (2014-03-24). «31/2014 DEKRETUA, martxoaren 4koa, Euskal Herriko abere-arraza autoktonoak kontserbatu, hobetu eta sustatzekoa eta animalia-arrazak sustatzeko entitateak arautzekoa.» www.legegunea.euskadi.eus (Noiz kontsultatua: 2022-10-24).
* ↑ «Euskal Herriko Erbitxakur Elkartea , Sabueso Navarro o Pirenaico.» www.facebook.com (Noiz kontsultatua: 2022-10-27).
* ↑ «OEH - Bilaketa - OEH» www.euskaltzaindia.eus (Noiz kontsultatua: 2022-10-27).
* ↑ Fundazioa, Elhuyar. «galgo» Elhuyar Hiztegia (Noiz kontsultatua: 2022-10-27).

## Ikus, gainera

* Euskal erbi txakur
* Eper txakur
* Erbi Txakur Zuriaren Ordena
* Xarlango edo galgoak
# Erbia eta dortoka

Erbia eta dortoka alegia bat da, antza denez jatorriz Esopok idatzia (Antzinako Greziaren garaian), eta gerora besteak beste Jean de La Fontaine eta Félix María Samaniego alegialariek berridatzia.
Erbia eta dortoka eztabaidan ari ziren, nor izango ote zen korrika bizkorragoa. Eta hori jakiteko, lasterketa egitea erabaki zuten. Erbia, jaiotzez hain bizkorra izanik, ez zegoen bat ere larrituta; beraz, bide-bazterrean etzan eta lo kuluxka egin zuen. Dortokak, oso motela zela jakinik, gelditu gabe lasterka jarraitu zuen, eta lo zegoen erbiari aurre hartuta lasterketa irabazi zuen.

## Kanpo estekak

* Datuak: Q1067484
* Multimedia: The Tortoise and the Hare / Q1067484
# Erbiceni

Erbiceni Errumaniako udalerri bat da, Iași konderrian. 5.154 biztanle ditu, 79,01 kilometro koadroko azaleran banatuta.

## Herriak

Udalerrian honako herriak daude:
Erbiceni $^{(en)}$ Bârlești $^{(en)}$ Spinoasa $^{(en)}$ Sprânceana $^{(en)}$ Totoești $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5114781
# Elida Carlés

Elida Carlés (Buenos Aires, 1912ko uztailaren 1a – 1970eko otsailaren 21a) Argentinako hegazkinlari, aktore eta kazetaria izan zen, Argentinako abiazio zibilaren aitzindaritzat hartua. 29 urte zituela, merkataritza-hegazkinak gidatzeko baimena ahalbidetzen zion gidabaimena jaso zuen. Handik gutxira, Montevideora Buenos Airesetik zeharkatzea lortu zuen, Susana Ferrari Billinghurst eta Julia Pérez Cattoni hegazkinlari argentinarrekin batera. Arte Dramatikoaren Eskolan eta Institutu Grafoteknikoan ikasi zuen.
Aerolineas Argentinas Buenos Aires a la vista aldizkariko zuzendaria izan zen. El Mundo irratian jardun zuen, eta, geroago, ekoizle gisa Canal 7n.
1943an, Cordoban fabrikatutako Focke Wulf biplano baten hegaldia egin zuen Argentinako hemezortzi hiritan zehar.

## Bibliografia

* Newtonen soda, Lily. (1986).Diccionario biográfico de mujeres argentinas (Argentinako emakumeen hiztegi biografikoa). Buenos Aires: Plus Ultra. argitaletxea ISBN 950-21-0774-8.

## Kanpo estekak

* Datuak: Q28974303
* Multimedia: Elida Carlés / Q28974303
# Elide (unitate erregionala)

Elide (grezieraz: Ηλεία, Ileia) Greziako unitate erregionala da, Mendebaldeko Grezian dagoena. Pirgos hiriaren inguruan dago.
Elide zazpi udalerritan banaturik dago:
* Antzinako Olinpia (4)
* Andravida-Kyllini (6)
* Andritsaina-Krestena (3)
* Ilida (2)
* Pineios (7)
* Pirgos (1)
* Zacharo (5)

## Erreferentziak

* ↑ Euskaltzaindia. (PDF) 154. arauaː Europako eskualde historiko-politiko nagusiak. .

## Kanpo estekak

* Datuak: Q1063649
* Multimedia: Elis Regional Unit / Q1063649
# Elias Xitavhudzi

Elias Xitavhudzi "Pangaman" XX. mendearen 50. hamarkadako Hegoafrikako serieko hiltzailea izan zen.

## Biografia

Bere helburuak emakume zuriak baino ez ziren, segregazioak erabat markatutako komunitate batenan. Izua eragin zuen herrialdean. 16 emakume hil zituen Atteridgevillen. Harrapatu aurretik, "Pangaman" izena jarri zioten (panga aihotza esan nahi duen hitza da, biktimei lepoa mozteko erabiltzen zuen tresna, alegia). Atxilotu ondoren, heriotza-zigorra ezarri zioten eta 1960ko azaroaren 4an urkatuta exekutatu zuten.
Xitavhudzi Atteridgeville hiria ikaratu duten serieko dozena erdi hiltzaileren bigarrena izan zen.

## Erreferentziak

* ↑ Newton, Michael (1999). The Encyclopedia of Serial Killers, 246.or. ISBN 0-8160-3979-8

## Kanpo estekak

* Datuak: Q2635142
# Elice

Elice Italiako udalerri bat da. Pescarako probintzian kokatuta dago, Abruzzo eskualdean. 1.616 biztanle ditu, 14,31 kilometro koadroko azaleran banatuta.

## Mugakideak

Elicek honako udalerri hauekin egiten du muga:
Atri Castilenti Città Sant'Angelo Collecorvino Penne Picciano

## Kanpo estekak

* Datuak: Q51362
* Multimedia: Elice / Q51362
# Elida (Ohio)

Elida Ohioko herri bat da. Allen konderrian kokatua dago. 2010ean 1.905 biztanle zituen, 3,16 kilometro koadrotan banatuta.

## Ikus, gainera

* Allen konderria

## Kanpo estekak

* Datuak: Q2482637
* Multimedia: Elida, Ohio / Q2482637
# Elie Nadelman

Elie Nadelman (Varsovia, 1882ko otsailaren 20a - 1946ko abenduaren 28a) poloniar eskultore estatubatuar nazionalizatua izan zen. Munichen eta Parisen lan egin zuen eta Estatu Batuetan finkatu zen. Bere eragin manierista eta giza gorputzaren bolumenaren eta irudiaren esperimentazioa nabarmentzen dira.
* Datuak: Q1288595
* Multimedia: Elie Nadelman / Q1288595
# Elias Wen

Elias Wen, Wen Zizheng 伊利亚·文子正 mandarinez (1896ko azaroaren 19 – 2007ko ekainaren 8) apaiz txinatar ortodoxoa, Errusiatik kanpoko eliza ortodoxoaren apaiz zaharrena izan zen. Asiako toki desberdinetan bizi ondoren, 1957tik aurrera Kalifornian, Ameriketako Estatu Batuetan bizi zen.

## Biografia

Eliasek Pekinen zegoela, zazpi urtez, kristau ortodoxoen fedea hartu zuen. 1905tik 1916ra Pekingo Errusiako eskola ortodoxoan ikasi zuen.1916tik 1925ra arte hiri bereko apaizgaitegian ikasi zuen. 1924an diakono eta 1925an apaiz izendatu zuten. 1946an, Shangain, Sinners katedral ortodoxoaren segurtasuneko errektorea izan zen. 1949an, maoisten garaipenaren ondorioz, Hong Kongera ihes egin zuen. 1957an San Frantzizkoko katedral ortodoxora bidali zuten Kalifornian, Ameriketako Estatu Batuetan. Katedral horretan betiko gelditu zen. Eliasek sei seme-alaba izan zituen.
2007ko ekainaren 8an hil zen, 110 urte zituelarik.

## Kanpo estekak

* (Ingelesez): http://www.orthodox.cn/contemporary/shanghai/frelias_en.htm In Memoriam: Protopresbyter Elias Wen.
* Datuak: Q5360635
* Multimedia: Elias Wen / Q5360635